Author: Ostrochovska
Last saved by: Ostrochovsky
Company: MSU

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: 58/2010

K bodu programu

PREROKOVANIE POZASTAVENIA VÝKONU UZNESENIA č. 72/2010 NEPODPÍSANÍM

Materiál obsahuje: 				      		Materiál prerokovaný:

1.	Návrh na uznesenie					Mestská rada v Žiline 13.07.2010
2.	Dôvodová správa						
3.	Materiál – text uznesenia + oznámenie o pozastavení

Predkladá: 

Ivan Harman
primátor mesta

Zodpovedný za vypracovanie:

JUDr. Elena Krausová
vedúca odboru organizačného a vnútornej správy

Žilina, júl 2010

NÁVRH NA UZNESENIE

Mestské zastupiteľstvo v Žiline

I.	berie na vedomie

1.	pozastavenie výkonu uznesenia č. 72/2010 nepodpísaním

II.	ruší

1.   uznesenie mestského zastupiteľstva č. 72/2010 zo dňa 28.06.2010

DÔVODOVÁ SPRÁVA

Mestské zastupiteľstvo v Žiline na svojom 30. zasadnutí, konanom dňa 28.06.2010, prijalo uznesenie č. 72/2010, ktorým poverilo stavebný úrad, aby v súvislosti s návrhom na odpredaj pozemku parc.č.KN-C 4701/37, zast.pl. o výmere 10 m^2 v zmysle GP 47/2010 v k. ú. Žilina, ul. Alexandra Rudnaya spoločnosti S.H.S., s.r.o. so sídlom Oravská 13 Žilina, zast. Ing. Dušanom Kalužom - konateľom, IČO: 36 386 685 vykonal štátny stavebný dohľad na predmetnej stavbe.

Podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov môže primátor mesta pozastaviť výkon uznesenia mestského zastupiteľstva, ak sa domnieva, že odporuje zákonu tak, že ho nepodpíše. 

Primátor mesta na základe skutkového a právneho rozboru dospel k záveru, že schválené uznesenie je neprimeraným zásahom mestského zastupiteľstva do preneseného výkonu štátnej správy, ktorú mesto vykonáva v súlade s ustanovením § 5 zákona č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Podotýkame, že podľa § 5 ods. 2 zákona SNR č. 369/1990 Zb. o obecnom zriadení v znení neskorších predpisov výkon štátnej správy prenesený na mesto zákonom riadi a kontroluje vláda.

Primátor mesta  v súlade s § 13 ods. 6 zákona SNR č. 369/1990 Zb. o obecnom zriadení v znení neskorších predpisov v lehote podľa § 12 ods. 11 zákona č. 369/1990 Zb. toto uznesenie mestského zastupiteľstva v Žiline nepodpísal a zároveň ho predložil na prerokovanie mestskej rade, čím jeho výkon pozastavil. Mestská rada v Žiline toto pozastavenie prerokovala na svojom zasadnutí dňa 13.07.2010, a zároveň odporučila mestskému zastupiteľstvu na jeho najbližšom zasadnutí predmetné pozastavenie zobrať na vedomie a uznesenie mestského zastupiteľstva č. 72/2010 zrušiť.

S prihliadnutím na argumenty, ktoré boli predmetom prijatia dotknutého uznesenia, primátor mesta následne poveril vedúceho odboru stavebného a životného prostredia Mestského úradu v Žiline, aby zabezpečil vykonanie štátneho stavebného dohľadu  na dotknutej stavbe. Začatie vykonávania štátneho stavebného dohľadu bolo povereným zamestnancom úradu  stanovené na deň 16.7.2010  a stavebníkovi oznámené. O výsledku vykonaného štátneho stavebného dohľadu bude mestské zastupiteľstvo informované.
MATERIÁL

Uznesenie č. 72/2010
k Nakladaniu s majetkom mesta Žilina – Návrh na odpredaj, zámenu a prenájom nehnuteľností Mesta Žilina

Mestské zastupiteľstvo v Žiline

I.	poveruje

1.	stavebný úrad, aby v súvislosti s návrhom na odpredaj pozemku parc.č.KN-C 4701/37, zast.pl. o výmere 10 m^2 v zmysle GP 47/2010 v k. ú. Žilina, ul. Alexandra Rudnaya spoločnosti S.H.S., s.r.o. so sídlom Oravská 13 Žilina, zast. Ing. Dušanom Kalužom - konateľom, IČO: 36 386 685 vykonal štátny stavebný dohľad na predmetnej stavbe